Топлица Недељковић

**Топлица Недељковић** (Доња Мутница,1940. - око 2015.) је био градоначелник Параћина, политичар и правни референт у цементари.

## Биографија

Топлица Недељковић рођен је децембра 1940. као једини син Браниславе и Бранка Недељковића. Гимназију је завршио у Параћину.

На Правном факултету у Београду дипломирао је 1964. и одмах се запослио у Фабрици цемента у Поповцу.

У то време у Цементари су послове правника радили потпуно нестручни људи с борачким или партијским позицијама или, у најбољем случају, са завршеном гимназијом или вишом управном школом.

Као једини дипломирани правник, млад, амбициозан и комуниста, убрзо је постао руководилац ТЗВ. ОПШТЕГ сектора. Ту се већ наметнуо и као руководилац и као човек који ствара везе с важним политичким "факторима", па је 1974., када је из фабрике отишао Ђорђе Трајковић. Топлица Недељковић постао једини кандидат за директора од људи из "прве поставе".

Имао је само 34 године и 10 година радног стажа.

У то време у фабрици цемента се дешавала смена генерација, јер је одлазио и онај танки слој стручног кадра који је био на врху кадровске лествице 1955., када је изграђена нова, прва послератна фабрика. Уместо њих, почели су да стижу млади стручњаци свих профила с факултетском дипломом. А до првих значајнијих руководећих места таман су стигли и Топличини "земљаци" и другови из школске клупе Миодраг Стефановић и Томислав Миловановић.

Заједно с неколико добрих економиста (нпр. Сретен Обрадовић, дугогодишњи директор "Параћинке") и искусним рударским инжењерима, фабрика цемента је изградила руководећи тим, хармоничан и стручан, с којим је ушла у реализацију велике инвестиције - погона - 2000т./дан.

Нова фабрика је била изграђена од 1977. до 1981. средствима Републике, иностраним кредитима и ороченим средствима купаца, а у сложеном процесу уговарања Топлица Недељковић је показао вештину у успостављању пословних веза и представио се у најбољем светлу: као млад, амбициозан, способан и са "везама" у Београду.

Већ наредне године по пуштању у рад нове фабрике (1982.) у Параћину је биран председник општине, а Топлици је таман истицао други директорски мандат у Цементари. С добрим позицијама у републичким круговима, код параћинских "кадровика" Добривоја Бошковића и Милутина Милошевића, Топлица је лако коракнуо на следећи степеник и дефинитивно од привредника постао политичар у 42. години.

Од тог времена па до времена писања књиге ,,Доња Мутница-Варош међу селима'' Топлица Недељковић је на гласу као човек који стоји иза свега што се у Параћину догађа. Њему се свих ових 20 година приписује да бира директоре (нарочито фабрике цемента), секретаре комитета и председнике судова, да одлучује ко добија станове, коме се објављују књиге, који лекар добија специјализацију... Свакако претерано, али као код сваке фаме - небитно је колико у њој има ИСТИНЕ.

Пошто је место председника општине крајем осамдесетих било солидна одскочна даска (а политички сукоб с републичким врхом око "источне" и "западне" варијанте аутопута није га избацио из равнотеже) Топлици се неминовно десило оно што се у унутрашњости кратко звало одлазак за Београд, а подразумевало је напредак у сваком смислу: више место на лествици моћи, стан у главном граду, дружење с важним људима...

Када се већ нашао у Београду (у тзв. "делегацији република и покрајина" у тадашњем "делегатском" систему) Топлица је мењао места у републичким органима власти, најдаље до помоћника министра за енергетику (Н. Шаиновића). Контактирајући с људима везаним за енергенте срео се с Мирком Марјановићем, зближио се с њим тако да га се Мирко сетио када је оснивао предузеће "Прогрес-гас" у склопу система "Прогрес". чији је директор био. У време писања ове књиге Топлица Недељковић je jou увек директор "Прогрес-гастрејдинга" Директоровање Топлице Неделковића обележено је великом инвестицијом у амбијенту јаке партијске државе и чувеног Закона о удруженом раду који је довео самоуправљање до врхунца, али и до потпуног бесмисла. Било је то и време када је цемент у сезони био траженији од злата, али је могао да се купи само у друштвеним малопродајним објектима. Приватна предузећа нису постојала, шверц се одвијао "на ситно".

Мали број радника, изобиље јефтине енергије, скоро бесплатни додаци (шлака) и висока потражња због интензивне изградње у друштвеном сектору омогућавали су велике плате и познате поповачке "вишкове" који су били редовни, као плате.

Преминуо је око 2015. године, вероватно у Параћину или у Београду.

## Галерија

### непознати датум

Топлица Недељковић са Миодрагом Стефановићем, тада, будућим директором Фабрике цемента,,Нови Поповац *и својим школским другом, отприлике 1970/80их година.*
### 1955-1959. године

Томислав Миловановић и Топлица Недељковић као гимназијалци.
### 1974. године

Топлица Недељковић 1974.године.Топлица Недељковић седи, 1974.године.
### 1975. године

Топлица Недељковић прима орден Стојана Стоиљковића члана РИВ-а, 1975.године.Топлица Недељковић са Слободаном Миливојевићем седи на скупштини синдиката Српске фабрике стакла, 1975.године.
### 1977.

Топлица Недељковић 1977., када је почела изградња двехињадотонке: представници *Прогрес-инвеста* показују термин-план
### 1978.

Топлица Недељковић седи у својој канцеларији.
### 1980.

Топлица Недељковић 1980. године, вероватно у канцеларији директора Фабрике цемента ,,Нови Поповац*.*
### 1980их

Топлица Недељковић са Милутином Милошевићем, 1980их година.
### 1982.

Топлица Недељковић, фото-портрет, 1982. године.Топлица Недељковић (други с десна, скроз доле) на Изборној седници општинске конференције ССРН, 1982. године.Топлица Недељковић са потпредседником Скупштине СР Србије Петром Костићем, 1982. године.Топлица Недељковић са Николом Љубичићем и Петрем Грачанином, 1982. годиен.Топлица Недељковић са Николом Љубичићем, 1982. године.Топлица Недељковић држи говор на Свечаној седници Општине Параћин, 1982. године.Топлица Недељковић предаје кључеве станарима објекта ,,Стара Штампарија*, 1982. године.*Топлица Недељковић на свечаном обележју Радне организације, 1982. године.
### 1983.

Топлица Недељковић (први с десна) присуствује свечаној седници СО Параћин, 13. октобра 1983. године.Топлица Недељковић држи говор на свечаној седници СО Параћин, 13. октобра 1983. године.
### 1984.

Топлица Недељковић фржи говор на Свечаној седници СО Параћин, 13. октобра 1984. године.Топлица Недељковић (први с лева) присуствује додељивању награда на Свечаној седници СО Параћин, 13. октобра 1984. године.Топлица Недељковић (четврти с десна) присуствује говору Милутина Милошевића, између 13. и 29. новембра 1984. године.Топлица Недељковић (4. с десна) присуствује свечаношћу поводом центра Месне заједнице 11. конгреса, на Дан Борца 4. јула 1984. године.
### 1985.

Топлица Недељковић и Милутин Милошевић присуствују Свечаној седници СО Параћин, 13. октобра 1985. године.Топлица Недељковић (највероватније у средини) на Грзи са градитељима непознатог ауто-пута након разговора, између 18. септембра и 3. октобра 1985. године.
### 1998.

Топлица Недељковић са тадашњим потпредседником владе СРЈ Николом Шаиновићем на 110. годишњици фабрике цемента ,,Нови Поповац*.*